בקים בלאי: כוכב אלבניה מגיע למשחק מול ישראל בכושר הטוב בחייו - וואלה! ספורט
הם לא הפסיקו לקלל ולדחוף זה את זה, עד שבדקה ה-53 פרץ אודיסה רושי, חברו הטוב ביותר של בלאי, באגף הימני והעביר כדור מדוד לרחבה. הסקורר, שהריח מראש את ההזדמנות, עשה צעד אחורה, ניצל מיקום אומלל של פפה והכניע את רוי פטריסיו בבעיטת יעף אדירה. "עכשיו המשחק נגמר", הוא אמר מיד לבלם. וכך היה – אלבניה ניצחה 0:1, וחרצה על הדרך את גורלו של מאמן פורטוגל פאולו בנטו. לזכותו של פפה ייאמר שהוא לקח את העניין בהומור, בירך את בלאי אחרי הסיום והחמיא לו על העקשנות ועל היכולת. "אתה יכול לשחק בריאל, אנחנו אוהבים שחקנים כמוך", הוא אמר. עבור בלאי, היתה זו המחמאה הגדולה ביותר אי פעם.
"בלאי מצטיין באיתור שטחים פנויים ויודע להשתחרר מהשמירה. הוא בדרך כלל מבקיע כאשר אין אף אחד מסביבו, כמו נגד פורטוגל, וזה סימן לחלוץ עם חושים מפותחים. הוא חלוץ מרכזי קלאסי – לא מבריק מבחינה טכנית, אבל יודע איפה נמצא השער ובעל משחק ראש טוב", אומר העיתונאי האלבני ארמל קוקה. בלאי נמצא בכושר הטוב בקריירה, והבטחון העצמי שלו בשיא, כך שהאתגר של אלישע לוי בהחלט רציני. ולא כדאי לבלמים הישראלים לנסות להוציא אותו משיווי משקל בתרגילים מלוכלכים. אפילו פפה לא הצליח לעשות זאת.